8.3.2012 Jurnalul Oficial al Uniunii Europene L 69/11 REGULAMENTUL DE PUNERE ÎN APLICARE (UE) NR. 190/2012 AL COMISIEI din 7 martie 2012 de neacordare a ajutorului pentru depozitarea privată a uleiului de măsline în cadrul procedurii de licitație deschise prin Regulamentul de punere în aplicare (UE) nr. 111/2012 COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 43 litera (d) coroborat cu articolul 4, întrucât: (1) Regulamentul de punere în aplicare (UE) nr. 111/2012 al Comisiei din 9 februarie 2012 de deschidere a procedurii de licitație în vederea acordării ajutorului pentru depo- zitarea privată a uleiului de măsline (?) prevede două subperioade de licitație. (2) În conformitate cu articolul 13 alineatul (1) din Regula- mentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole ('), pe baza ofertelor notificate de statele membre, Comisia decide fie să fixeze o valoare maximă a ajutorului, fie să nu fixeze o valoare maximă a ajutorului. (3) În urma examinării ofertelor depuse ca răspuns la a doua invitație parțială de participare la licitaţie, este oportun să nu se acorde niciun ajutor pentru depozitarea privată a uleiului de măsline pentru subperioada de licitaţie care se încheie la 1 martie 2012. (4) Pentru a da pieței un semnal rapid și pentru a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene. (5)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Pentru subperioada de licitaţie care se încheie la 1 martie 2012 în cadrul procedurii de licitație deschise prin Regulamentul de punere în aplicare (UE) 111/2012, nu se acordă niciun ajutor pentru niciunul dintre produsele menționate în anexa la regula- mentul respectiv. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 7 martie 2012. Pentru Comisie, pentru președinte Josă Manuel SILVA RODRIGUEZ Director general pentru agricultură și dezvoltare rurală () JO L 299, 16.11.2007, p. 1. () JO L 37, 10.2.2012, p. 55. () JO L 223, 21.8.2008, p. 3.